Na podlagi Statuta delniške družbe GBD Gorenjska borznoposredniška družba d.d. (v nadaljevanju GBD BPD), Koroška cesta 5, Kranj in 295. člena Zakona o gospodarskih družbah (ZGD-1), sklicujemo

**15. redno skupščino delniške družbe GBD BPD d.d.,**

**ki bo dne 13.12.2011 ob 14. uri na sedežu GBD BPD d.d., Koroške cesta 5, Kranj.**

Predlagani dnevni red:

1. **Otvoritev skupščine, ugotovitev sklepčnosti, izvolitev organov skupščine, imenovanje notarja ter sprejem predlaganega dnevnega reda.**

Predlog sklepa:

Ugotovi se sklepčnost skupščine, za predsednika skupščine se izvoli mag. Boris Eržen, na seji bo prisotna vabljena notarka Mateja Andrejašič.

Delničarji potrdijo organe skupščine in sprejmejo predlagani dnevni red.

1. **Odstopna izjava člana upravnega odbora delniške družbe GBD BPD d.d. Blaža Pippa in imenovanje novega člana UO.**

Predlog sklepa:

Skupščina se seznani z odstopno izjavo člana upravnega odbora GBD BPD d.d. in imenuje novega člana UO in ID, in sicer:

* + Urha Bahovca, univ. dipl. ekon.
1. **Predložitev poslovnega poročila in revidiranega letnega poročila družbe za leto 2010 in pisnega poročila UO o preveritvi in sprejemu letnega in revizijskega poročila za leto 2010**

Predlog sklepa:

Skupščina se seznani s poslovnim in revidiranim letnim poročilom družbe za leto 2010 in pisnim poročilom UO o preveritvi in sprejemu letnega in revizijskega poročila za leto 2010.

1. **Odločanje o uporabi bilančnega dobička družbe**

Predlog sklepa:

Bilančni dobiček, ki po revidiranih bilančnih izkazih družbe znaša na dan 31.12.2010 **555.568,53 EUR**

1. in ga sestavlja dobiček iz prejšnjih let v višini 500.548,70 EUR in dobiček iz leta 2010 v višini 55.019,83 EUR in ostane nerazporejen (preneseni dobiček).
2. **Podelitev razrešnice izvršnim direktorjem in Upravnemu odboru družbe**

Predlog sklepov:

Skupščina podeli razrešnico izvršnima direktorjema.

Skupščina podeli razrešnico upravnemu odboru družbe za leto 2010.

1. **Sprejem sprememb in dopolnitev statuta delniške družbe**

Predlog sklepa:

Spremeni se drugi stavek točke 6.2. statuta družbe, tako da se po novem glasi:

**»Upravni odbor sestavljajo najmanj trije člani.«**

Spremeni se drugi stavek točke 7.4 statuta družbe, tako da se po novem glasi:

**»Družba obvešča delničarje o sklicu skupščine s priporočeno poštno pošiljko in z objavo na spletni strani družbe.«**

Skupščina sprejme čistopis statuta v predloženem besedilu, ki je v prilogi 1 (ena) sestavni del tega sklepa.

1. **Sprejem spremembe sklepa o določitvi višine sejnine članom in predsedniku Upravnega odbora za udeležbo na seji upravnega odbora ali na seji komisij upravnega odbora**

Predlog sklepa:

V celoti se spremeni sklep številka sedem, ki je bil sprejet na 13. skupščini delniške družbe GBD BPD d.d. z dne 20.10.2009

**»Za udeležbo na sejah Upravnega odbora, so predsednik in člani Upravnega odbora, ki niso izvršni direktorji upravičeni do sejnine, pri čemer pripada predsedniku Upravnega odbora sejnina v višini 1.000,00 EUR (tisoč evrov) bruto, ostalim članom Upravnega odbora, ki niso izvršni direktorji pa sejnina v višini 700,00 EUR (sedemsto evrov) bruto.**

**Predsednik in člani Upravnega odbora, ki niso izvršni direktorji, so za udeležbo na korespondenčni seji Upravnega odbora ali za udeležbo na seji komisij Upravnega odbora, upravičeni do sejnine, pri čemer se sejnina za vsako takšno sejo določi v višini 80% sejnine, določene v prvem odstavku tega sklepa.**

**Če je zaradi predsednikove odsotnosti vodil sejo Upravnega odbora ali sejo komisije Upravnega odbora drug član, ki ni izvršen direktor, je ta upravičen do sejnine v enaki višini, kolikor bi jo prejel predsednik, če bi vodil sejo.**

**Izvršni direktorji, ki so člani upravnega odbora, niso upravičeni do plačila sejnin.«**

1. **Obravnava in sprejem sklepa o imenovanju pooblaščenega revizorja za leto 2011**

Predlog sklepa:

Za pooblaščenega revizorja za pregled poslovanja družbe za leto 2011 se imenuje RENOMA, družba za revizijo d.o.o. Ljubljana.

Pravico do udeležbe na skupščini in uresničevanja glasovalne pravice imajo tisti delničarji, njihovi zastopniki, ali njihovi pooblaščenci, ki so kot imetniki delnic vpisani v centralnem registru nematerializiranih vrednostnih papirjev konec četrtega dne pred zasedanjem skupščine (v nadaljnjem besedilu: presečni dan). Skupščina veljavno odloča ne glede na število prisotnih glasov.

Gradivo za skupščino, vključno s predlogi sklepov upravnega odbora za točke dnevnega reda in obrazložitvami, poslovnim in revidiranim letnim poročilom družbe za leto 2010 in pisnim poročilom UO o preveritvi in sprejemu poslovnega in revidiranega letnega poročila za leto 2010, letno poročilo notranje revizije za leto 2010, predlog čistopisa statuta, so delničarjem na vpogled na sedežu družbe v Kranju, Koroška cesta 5, vsak delovni dan od 9. do 12. ure, od dneva sklica skupščine do dneva skupščine.

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Zadošča, da zahtevo pošljejo družbi najpozneje sedem dni po objavi sklica skupščine. Statut lahko to pravico veže na nižji delež osnovnega kapitala.

Delničarji lahko k vsaki točki dnevnega reda v pisni obliki dajejo predloge sklepov. Predlog delničarja se objavi in sporoči na način iz 296. člena ZGD-1 le, če je delničar v sedmih dneh po objavi sklica skupščine poslal družbi razumno utemeljen predlog in pri tem sporočil, da bo na skupščini ugovarjal predlogu organa vodenja ali nadzora in da bo druge delničarje pripravil do tega, da bodo glasovali za njegov predlog. Navedeno velja tudi za predloge delničarjev o volitvah članov upravnega odbora ali revizorjev, s tem, da volilnega predloga ni treba utemeljiti.

Delničarji lahko svojo pravico do obveščenosti v skladu s 305. členom ZGD-1 uresničujejo na skupščini. Uprava jim je dolžna podati zanesljive podatke in odgovore na vprašanja v zvezi z zadevami družbe, če so takšni odgovori in podatki potrebni za presojo točk dnevnega reda skupščine.

Kranj, dne 14.11.2011

**Upravni odbor družbe**